Source: https://pisanieprac.sk/smernica-o-zaverecnych-pracach-ukf-nitra/
Timestamp: 2019-10-16 12:07:18+00:00
Document Index: 4535345

Matched Legal Cases: ['§ 53', '§ 51', '§ 40', '§ 44', '§ 52', '§ 53', '§ 54']

Smernica o záverečných prácach - UKF Nitra | pisanieprac.sk
Univerzita Konštantína Filozofa v Nitre ,Smernica č. 7/2009 o záverečných prácach
Účelom smernice je zabezpečenie jednotných podmienok a postupu pri príprave a posudzovaní záverečných prác.
Podmienky prípravy a posudzovania záverečných prác ustanovujú predovšetkým tieto predpisy:a) Zákon č. 131/2002 Z.z. o vysokých školách a o zmene a doplnení niektorých zákonov v znení neskorších predpisov (ďalej len „zákon o vysokých školách“),
b) Zákon č. 618/2003 Z.z. o autorskom práve a právach súvisiacich s autorským právom (autorský zákon) v znení neskorších predpisov (ďalej len „autorský zákon“),
c) Vyhláška MŠ SR č. 614/2002 Z.z. o kreditovom systéme štúdia,
d) Metodické usmernenie MŠ SR 14/2009-R o náležitostiach záverečných prác, ich bibliografickej registrácii, kontrole originality, uchovávaní a sprístupňovaní,
e) STN ISO 690:1998 Dokumentácia. Bibliografické odkazy. Obsah, forma a štruktúra,
f) STN 01 6910: 1999. Pravidlá písania a úpravy písomností,
g) STN ISO 2145: 1997. Dokumentácia. Číslovanie oddielov a pododdielov písaných dokumentov,
h) STN ISO 690-2:2001 Informácie a dokumentácia. Bibliografické citácie. Časť 2: Elektronické dokumenty alebo ich časti,
i) ISO 7144:1986 Dokumentácia – Úprava diplomových a kvalifikačných prác a podobných dokumentov,
j) Študijný poriadok UKF.
Záverečná práca je podľa zákona o vysokých školách súčasťou štúdia podľa každého študijného programu. Jej obhajoba je súčasťou štátnej skúšky[1] a je jednou z podmienok úspešného ukončenia štúdia.
Školiace pracovisko je pracovisko UKF alebo jej súčasti (napr. katedra alebo ústav), ktoré vytvára študentovi materiálne a technické podmienky na vytvorenie záverečnej práce. Školiace pracovisko môže na základe písomnej dohody s UKF spolupracovať aj
s externým subjektom (súkromná firma, štátna alebo verejná organizácia a pod.).
Licenčná zmluva o použití školského diela[2] (ďalej len „licenčná zmluva“) je podľa autorského zákona zmluva medzi autorom a vysokou školou, ktorá upravuje spôsob použitia a zverejnenia záverečnej práce.
Druhy záverečných prác
a) bakalárska práca[3] – pri štúdiu podľa študijného programu prvého stupňa (bakalársky študijný program),
b) diplomová práca[4] – pri štúdiu podľa študijného programu druhého stupňa alebo študijného programu podľa § 53 ods. 3 zákona o vysokých školách (magisterský, inžiniersky a doktorský študijný program) alebo
c) dizertačná práca[5] – pri štúdiu podľa študijného programu tretieho stupňa (doktorandský študijný program).
Každá záverečná práca musí byť originálna, vytvorená autorom pri dodržaní pravidiel práce s informačnými zdrojmi. Zároveň musí byť vypracovaná v súlade s autorským zákonom, nesmie mať charakter plagiátorstva a narúšať autorské práva iných autorov. Autor je povinný dôsledne a správne citovať použité informačné zdroje, menovite
a konkrétne uviesť výsledky, presne opísať použité metódy a pracovné postupy, zdokumentovať laboratórne a iné výsledky a terénne výskumy iných autorov alebo autorských kolektívov.
a) typ záverečnej práce,
b) názov záverečnej práce,
c) meno, priezvisko a tituly študenta,
d) meno, priezvisko a tituly školiteľa,
e) meno, priezvisko a tituly konzultanta z UKF v prípade externého školiteľa,
f) školiace pracovisko,
g) meno, priezvisko a tituly vedúceho školiaceho pracoviska,
h) anotáciu záverečnej práce,
i) jazyk, v ktorom sa práca vypracuje,
j) dátum schválenia zadania.
Zadanie vypracúva školiteľ prostredníctvom AIS.
Štruktúra záverečnej práce
a) úvodná časť,
b) hlavná textová časť,
c) prílohy (nepovinné),
d) záverečná časť (nepovinné).
c) zadanie,
f) abstrakt v anglickom, resp. inom cudzom jazyku,
g) obsah,
h) zoznam ilustrácií a zoznam tabuliek (nepovinné),
i) zoznam skratiek a značiek (nepovinné),
j) slovník (nepovinné).
b) názov fakulty, na ktorej je študent zapísaný,
c) názov práce a podnázov práce, ak sa použil (nepovinné),
d) typ záverečnej práce (bakalárska, diplomová alebo dizertačná),
e) meno, priezvisko a tituly autora práce,
f) rok vydania práce.
c) názov práce a podnázov práce, ak sa použil,
f) študijný program,
g) číslo a názov študijného odboru alebo odborov,
h) meno, priezvisko a tituly školiteľa,
i) meno, priezvisko a tituly konzultanta z UKF v prípade externého školiteľa,
j) školiace pracovisko,
k) miesto a rok vydania práce.
a význame celej práce. Súčasťou abstraktu je 3 – 5 kľúčových slov. Abstrakt sa píše súvisle ako jeden odsek a jeho rozsah je spravidla 100 až 500 slov. Jazykové verzie abstraktov sa uvádzajú na samostatných stranách.
d) resumé (povinné iba v prípade, ak je práca vypracovaná v inom ako štátnom jazyku),
e) zoznam použitej literatúry.
V úvode autor stručne a výstižne charakterizuje stav poznania alebo praxe v oblasti, ktorá je predmetom záverečnej práce a oboznamuje čitateľa s významom, cieľmi a zámermi práce. Autor v úvode zdôrazňuje, prečo je práca dôležitá a prečo sa rozhodol spracovať danú tému. Úvod ako názov kapitoly sa nečísluje a jeho rozsah je spravidla 1 až 2 strany.
d) výsledky práce,
e) diskusia.
V časti Súčasný stav riešenej problematiky autor uvádza dostupné informácie a poznatky týkajúce sa danej témy. Zdrojom pre spracovanie sú aktuálne publikované práce domácich a zahraničných autorov. Podiel tejto časti práce má tvoriť približne 30 %.
a) charakteristiku objektu skúmania,
b) pracovné postupy,
c) spôsob získavania údajov a ich zdroje,
d) použité metódy vyhodnotenia a interpretácie výsledkov,
e) štatistické metódy.
Výsledky práce a Diskusia sú najvýznamnejšou časťou záverečnej práce. Výsledky (vlastné postoje alebo vlastné riešenia), ku ktorým autor dospel, sa musia logicky usporiadať a pri popisovaní sa musia dostatočne zhodnotiť. Zároveň sa komentujú všetky skutočnosti a poznatky v konfrontácii s výsledkami iných autorov. Výsledky práce a Diskusia môžu tvoriť aj jednu samostatnú časť; spoločne tvoria spravidla 30 až 40% záverečnej práce.
V Závere je potrebné v stručnosti zhrnúť dosiahnuté výsledky vo vzťahu k stanoveným cieľom. Rozsah Záveru je minimálne dve strany. Záver ako kapitola sa nečísluje.
Ak je záverečná práca napísaná v cudzom jazyku, musí obsahovať resumé v slovenskom jazyku v rozsahu spravidla 10% rozsahu záverečnej práce.
Zoznam použitej literatúry obsahuje úplný zoznam bibliografických odkazov. Rozsah tejto časti je daný počtom použitých literárnych zdrojov, ktoré musia korešpondovať
s citáciami použitými v texte.
Nepovinná časť Prílohy obsahuje materiály, ktoré neboli zaradené priamo do textu. Každá príloha sa začína na novej strane, je označená samostatným veľkým písmenom
a zoznam príloh je súčasťou obsahu.
Nepovinná Záverečná časť práce môže obsahovať register práce, životopis autora
Pri citovaní je dôležitá etika aj technika citovania. Etika citovania určuje spôsob dodržiavania etických noriem vo vzťahu k cudzím myšlienkam a výsledkom, ktoré sú obsiahnuté v iných dokumentoch a v použitej literatúre. Technika citovania vyjadruje, či a ako správne, podľa normy[6], autor spája miesta v texte so záznamami o dokumentoch, ktoré sú v zozname bibliografických odkazov.
Jednotlivé položky v zozname bibliografických odkazov sa uvádzajú v abecednom poradí. Sú usporiadané podľa prvého prvku (údaja), za ktorým nasleduje rok vydania dokumentu. Za nim v prípade potreby nasledujú malé písmená, ktorými sa odlišujú odkazy s rovnakým prvým údajom a rokom vydania.
Popis príkladov citácií je v prílohe D.
Záverečná práca sa vypracúva spravidla v štátnom (slovenskom) jazyku, v prvej osobe množného čísla v minulom čase. So súhlasom dekana fakulty môže byť záverečná práca napísaná a obhajovaná aj v inom ako štátnom jazyku.
Odporúčaný typ písma je Times New Roman, veľkosť 12 a je jednotný v celej práci. Odporúčané nastavenie strany – riadkovanie 1,5, okraje zľava 3,5 cm, sprava 2 cm, zhora a zdola 2,5 cm, orientácia na výšku, formát A4.
Záverečná práca musí byť napísaná podľa platných pravidiel slovenského jazyka (prípadne použitého cudzieho jazyka).
Práca má štandardnú úpravu a musí rešpektovať formálne a citačné kritériá i zásady odkazovania na primárnu a sekundárnu literatúru.
Záverečné práce sa vypracúvajú v tlačenej podobe zviazané v pevnej väzbe (nie hrebeňovej) tak, aby sa jednotlivé listy nedali vyberať.
Predkladanie záverečnej práce,
Záverečné práce v tlačenej podobe sa odovzdávajú v dvoch (bakalárske a diplomové práce) a v štyroch vyhotoveniach (dizertačné práce) na príslušnom oddelení dekanátu fakulty, na ktorej je študent zapísaný.
Študent je povinný odovzdať záverečnú prácu univerzitnej knižnici aj v elektronickej forme prostredníctvom informačného systému Evidencie záverečných prác UKF (ďalej len „EZP“).
Záverečná práca v elektronickej forme musí spĺňať tieto náležitosti:
a) musí byť vyhotovená vo formáte PDF, tak aby bolo možné získať z neho textové informácie[7],
b) musí byť identická s tlačenou verziou.
Súčasťou odovzdania záverečnej práce v tlačenej podobe podľa ods. 1 je:
a) vyplnená a študentom podpísaná licenčná zmluva (príloha E), alebo Vyhlásenie autora záverečnej práce o nesprístupnení diela (príloha F) (ďalej len „vyhlásenie autora“),
b) potvrdenie o odovzdaní záverečnej práce univerzitnej knižnici v elektronickej podobe.
Licenčná zmluva sa podpisuje v dvoch rovnopisoch, pričom jeden rovnopis sa zakladá v osobnom spise študenta na dekanáte fakulty a druhý dostane autor.
Podpísaná licenčná zmluva alebo vyhlásenie autora sa zakladá v osobnom spise študenta.
Licenčnú zmluvu, resp. vyhlásenie autora a potvrdenie o odovzdaní záverečnej práce v elektronickej podobe si študent vytvorí použitím EZP pri odovzdaní práce v elektronickej podobe.
Prostredníctvom EZP sa v Centrálnom registri záverečných prác posudzuje aj originalita (miera zhody textu práce s databázou originálnych textov) záverečnej práce. Overenie
a získanie Protokolu o originalite je podmienkou pripustenia k obhajobe záverečnej práce.
Záverečnú prácu hodnotí školiteľ a jeden oponent, v prípade dizertačnej práce traja oponenti (ďalej len „oponent“). Školiteľa a oponenta záverečnej práce určuje vedúci školiaceho pracoviska.
Školiteľ a oponent vypracujú posudok na záverečnú prácu prostredníctvom AIS vyplnením určeného formulára (príloha G). Posudok sa zameriava predovšetkým na posúdenie:
a) aktuálnosti a náročnosti zadanej témy práce,
b) zorientovania sa študenta v danej problematike predovšetkým analýzou domácej a zahraničnej literatúry,
c) vhodnosti zvolených metód spracovania riešenej problematiky,
d) formulácie cieľov práce a miery ich splnenia,
e) rozsahu a úrovne dosiahnutých výsledkov,
f) analýzy a interpretácie výsledkov a formulácie záverov práce,
g) využiteľnosti výsledkov v praxi,
h) prehľadnosti a logickej štruktúry práce,
i) formálnej, jazykovej a štylistickej úrovne práce.
Zverejňovanie záverečných prác
Úspešne obhájené záverečné práce v elektronickej forme sú trvale uchovávané prostredníctvom Centrálneho registra záverečných prác a prostredníctvom EZP.
O spôsobe zverejnenia obhájenej záverečnej práce, resp. o jej nezverejnení rozhodne dekan na základe stanoviska skúšobnej komisie. Dekan je povinný rešpektovať ustanovenia licenčnej zmluvy, v odôvodnených prípadoch môže však sprístupnenie záverečnej práce obmedziť.
Dekan fakulty najneskôr tri mesiace po obhajobách záverečných prác poskytne univerzitnej knižnici formou výpisu z AIS menovitý zoznam študentov, ktorí úspešne absolvovali obhajobu záverečnej práce vrátane rozhodnutia o spôsobe jej sprístupnenia. Do uvedeného termínu dekan fakulty zabezpečí odovzdanie jedného výtlačku záverečnej práce univerzitnej knižnici, ktorá zabezpečí bibliografickú registráciu, uchovávanie a sprístupnenie elektronických verzií obhájených prác na základe licenčnej zmluvy, vyhlásenia autora, resp. rozhodnutia dekana.
Záverečné práce v elektronickej podobe sa zverejňujú prostredníctvom verejne prístupného elektronického katalógu univerzitnej knižnice.
V akademickom roku 2009/2010 musia byť zadania podľa článku 3 schválené najneskôr do 30. novembra 2009.
Na záverečné práce sa v akademickom roku vzťahujú ustanovenia článku 7 ods. 8 primerane.
Ustanovenia tejto smernice sa primerane vzťahujú aj na rigorózne, habilitačné, seminárne a iné záverečné alebo kvalifikačné práce.
Táto smernica nadobúda platnosť a účinnosť dňa 21. septembra 2009.
V Nitre dňa 21. septembra 2009 prof. RNDr. Libor Vozár, CSc.
[1] § 51 ods. 3 zákona č. 131/2002 Z z. o vysokých školách a o zmene a doplnení niektorých zákonov
[2] § 40 až § 44 zákona č. 618/2003 Z. z. o autorskom práve a právach súvisiacich s aut. právom (autorský zákon)
[3] § 52 ods. 4 zákona č. 131/2002 Z. z. v znení neskorších predpisov
[4] § 53 ods. 3 a 4 zákona č. 131/2002 Z. z. v znení neskorších predpisov
[5] § 54 ods. 3 zákona č. 131/2002 Z. z. v znení neskorších predpisov
[6] STN ISO 690: 1998. Dokumentácia – Bibliografické odkazy – Obsah, forma a štruktúra.
STN ISO 690-2: 2001, Informácie a dokumentácia. Bibliografické citácie. Časť 2 : Elektronické dokumenty alebo ich časti.
[7] dokument nesmie byť oskenovanou verziou tlačenej podoby práce; na vyhotovenie PDF formátu v požadovanej podobe možno použiť softvér, ktorý je k dispozícii prostredníctvom systému DOC (https://doc.ukf.sk v časti Softvér UKF – Freeware – voľne prístupný softvér)
Tento obsah bol zaradený v Záverečná práca a označkovaný ako smernica, UKF, UKF Nitra, záverečná práca. Zálohujte si trvalý odkaz.
← Záverečná práca – Poďakovanie
Bakalárske a diplomové práce – UKF Nitra →